Valsts sabiedrība ar ierobežotu atbildībuAN-21/10.2026.

TRAUMATOLOĢIJAS UN ORTOPĒDIJAS SLIMNĪCA
Duntes ielā 22, Rīgā, LV - 1005, reģistrācijas Nr. 40003410729
Tālrunis 67 399 300, e-pasts: tos@tos.lv, www.tos.lv

PIRMSOPERĀCIJAS IZMEKLĒŠANAS NODAĻAS APMEKLĒJUMS
Pirmsoperācijas izmeklēšanas nodaļā jāierodas noteiktajā datumā (nosaka rindu vadības speciālists) plkst. 8.00, tukšā dūšā. 

Līdzi jāņem:
· divi nosūtījumi no ģimenes ārsta:
1. uz operāciju VSIA „Traumatoloģijas un ortopēdijas slimnīca”;
2. uz VSIA „ Traumatoloģijas un ortopēdijas slimnīca” Pirmsoperāciju izmeklēšanas nodaļu.
· sterils trauks ar rīta urīnu (nolaist pirmo urīna porciju);
· ehokardiogrāfijas izraksts;
· plaušu rentgens ar aprakstu (izmeklējuma piekļuves kodi) un mugurkaula jostas daļas rentgens ar aprakstu (izmeklējuma piekļuves kodi);
· visi medikamenti, ko lieto, to devas un biežums;
· visi izraksti no iepriekšējiem slimnīcu un ārstu apmeklējumiem, speciālistu slēdzieni par hroniskām saslimšanām, to ārstēšanu;
· ginekologa / urologa konsultanta slēdziens;
· stomatologa konsultanta slēdziens – izslēgts infekciozs process mutes dobumā;
· 19.00 € - apmaksai ar bankas norēķinu karti vai skaidrā naudā.

Cita informācija:
· izmeklējumi un ginekologa / urologa, stomatologa konsultanta slēdzieni nedrīkst būt vecāki par 1 gadu;
· pirms pirmsoperācijas izmeklēšanas vēlams ambulatori noteikt hemoglobīna līmeni asinīs, ja hemoglobīns asinīs > 125 g/L sievietēm, >135g/L vīriešiem, tad pirms ierašanās uz izmeklēšanu nepieciešama hemoglobīna līmeņa korekcija līdz mērķa līmenim ģimenes ārsta uzraudzībā;
· ja ir cukura diabēts, pirms ierašanās uz pirmsoperācijas izmeklēšanu, vēlams noteikt glikētā hemoglobīna (HbA1c) līmeni asinīs;
· uzturēšanās Pirmsoperācijas izmeklēšanas nodaļā ir līdz plkst. 15.30-16.00 (visa diena) – no rīta tiek veiktas analīzes, elektrokardiogramma, tiek gaidīti izmeklējumu rezultāti, pēc kā pacientus  izvērtē ārsts anesteziologs. Pacienti tiek apskatīti secīgi, viens pēc otra;
· minētajā dienā tiks veikta tikai pirmsoperācijas izmeklēšana, ķirurģiskās operācijas datums tiks noteikts pēc izmeklēšanas (nosaka rindu vadības speciālists);
· slimnīcas teritorijā nav kafejnīcas, vēlams līdzi ņemt savu pārtiku.

Jautājumu gadījumā lūdzam sazināties ar Pirmsoperāciju izmeklēšanas nodaļu pa tālruni 67 399 402
